விமானப் பயணத்தில் ஓய்வெடுக்க முடியவில்லை. பல மூதாட்டிகள் இம்மிகிரேஷன் கார்டுகளைக் கொடுத்து பூர்த்தி செய்து தரும்படி கேட்டுக் கொண்டிருந்தார்கள்.'ஊருக்கே எழுதிக் கொடுத்துட்ட...அப்படியே எனக்கும் எழுதிக் குடு" என்றான் நண்பன். கொடுத்துவிட்டு,விமானத்தை விட்டு வெளியேறினேன். புன்னகை பூத்துக் கொண்டிருந்த இம்மிகிரேஷன் அதிகாரியை அணுகும்போதுதான், நான் இன்னும் இமிகிரேஷன் கார்டை பூர்த்தி செய்யவில்லை என்ற விஷயம் ஞாபகத்திற்கு வந்தது. தலையைச் சொறிந்தபடி நின்ற எனது தோளைத் தொட்ட தோழன் சொன்னான்..."நீ ரொம்ப நல்லவன்டா!"